Στιβ Μπαρτ Τζ.

Ο **Στίβεν Ντουέιν Μπαρτ Τζ.** (*Steven Dwayne Burtt Jr.*, γενν. 7 Μαρτίου 1984) είναι Αμερικανός, πολιτογραφημένος Ουκρανός, επαγγελματίας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για τον Γ.Σ.Ελευθερούπολης. 

## Σταδιοδρομία στο κολέγιο
Μέχρι τον Απρίλιο του 2015, ο Μπαρτ είναι ο δεύτερος κορυφαίος σκόρερ στην ιστορία των Αϊόνα Γκάελς με 2,044 πόντουςς, πίσω από τον πατέρα του Στιβ Μπαρτ Σρ.. Είναι μόλις το ένα από τα δύο ντουέτα πατέρας-γιος που σκοράρουν από 2,000 πόντους ο καθένας στην 1η Κατηγορία του NCAA, με το άλλο να είναι ο Ντελ Κάρι και ο Στέφεν Κάρι. Το 2012, εισήχθη στο Hall of Fame της Άϊονα. Ο Μπαρτ ονομάστηκε στην πρώτη ομάδα της All-MAAC το 2006, στη δεύτερη ομάδα All-MAAC το 2005 και στην τρίτη ομάδα All-MAAC το 2004. 

## Επαγγελματική σταδιοδρομία
Στις 5 Μαρτίου 2009, ο Μπαρτ υπέγραψε με την ισπανική Μενόρκα Μπάσκετ. Στις 28 Απριλίου 2009, αποδεσμεύτηκε από τον σύλλογο. 

Το καλοκαίρι του 2009, υπέγραψε με τον Απόλλωνα Λεμεσού από την Κύπρο. Τον Ιανουάριο του 2010, μετακόμισε στην Ουκρανία και υπέγραψε με τη Ζαπορίζια για το υπόλοιπο της σεζόν. 

Τον Αύγουστο του 2010, υπέγραψε με την ουκρανική Ντνίπρο. Τον Ιούλιο του 2011, ανανέωσε το συμβόλαιο του με την Ντνίπρο για ακόμη μία σεζόν. 

Τον Ιούλιο του 2012, υπέγραψε συμβόλαιο 1 + 1 έτους με την τουρκική Τόφας. Τον Ιανουάριο του 2013, αποχώρησε από τον σύλλογο. Τον Μάρτιο του 2013, μετακόμισε στη Ρωσία και υπέγραψε με την Άβτοντορ για την υπόλοιπη σεζόν. 

Στις 26 Σεπτεμβρίου 2013, υπέγραψε με τη Σπαρτάκ Αγίας Πετρούπολης για τη σεζόν 2013-14. 

Στις 31 Ιουλίου 2014, ο Μπαρτ υπέγραψε με την πολωνική Ζιελόνα Γκούρα. Στις 5 Δεκεμβρίου 2014, έφυγε από τη Ζιελόνα Γκούρα και υπέγραψε διετές συμβόλαιο με την ισπανική Φουενλαμπράδα. Στις 13 Απριλίου 2015, αποχώρησε από τη Φουενλαμπράδα και υπέγραψε με την Ατλέτικος ντε Σαν Χερμάν από το Πουέρτο Ρίκο, για το υπόλοιπο της σεζόν 2015 του πρωταθλήματος Πουέρτο Ρίκο. 

Στις 21 Αυγούστου 2015, υπέγραψε με την Μπίμπλος Κλαμπ από τον Λίβανο. Τον Μάιο του 2016, υπέγραψε με την κινεζική Γκουιζού Γουάιτ Τάιγκερς για τη σεζόν 2016 του πρωταθλήματος Κίνας. 

Στις 10 Φεβρουαρίου 2017, ο Μπαρτ υπέγραψε με τον Απόλλωνα Πάτρας. Στις 31 Μαρτίου 2018, ο Μπαρτ μετακινήθηκε στον Φάρο Λάρισας, ύστερα από σύντομα περάσματα από ομάδες του Λιβάνου, του Πουέρτο Ρίκο και του Ιράν. Στις 10 Μαΐου 2018, υπέγραψε με τον Ιωνικό Νίκαιας, αλλά η συμφωνία δεν ολοκληρώθηκε ποτέ. Στις 26 Σεπτεμβρίου 2018, εντάχθηκε στο Ρέθυμνο. Στις 30 Ιουλίου 2019, ανακοινώθηκε η απόκτησή του από τον Ιωνικό Νίκαιας. 

## Εθνική Ουκρανίας
Το 2011, ο Μπαρτ απέκτησε την ουκρανική ιθαγένεια και αγωνίστηκε με την Εθνική Ουκρανίας στο Ευρωμπάσκετ του 2011. 

## The Basketball Tournament
Ο Μπαρτ έπαιξε για την Gael Nation στο The Basketball Tournament του 2018. Σε δύο αγώνες, είχε κατά μέσο όρο 16,5 πόντους, 2,5 ασίστ και 2 ριμπάουντ ανά αγώνα. Η Gael Nation έφτασε στον δεύτερο γύρο, πριν αποκλειστεί από την Armored Athlete. 

## Προσωπική ζωή
Ο Μπαρτ είναι ο γιος του πρώην παίκτη του NBA, Στιβ Μπαρτ Σρ..

Έχει πάρει πτυχίο στο μάρκετινγκ από το Πανεπιστήμιο της Άϊονα. 

## Παραπομπές

## Εξωτερικοί σύνδεσμοι

* Προφίλ στο ACB.com 
* Προφίλ στο Euroleague.net 
* Προφίλ στο Eurobasket.com 
* Προφίλ στο FIBA.com  
* Προφίλ στο TBLStat.net 

Κατηγορία:Αμερικανοί καλαθοσφαιριστές
Κατηγορία:Ουκρανοί καλαθοσφαιριστές
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Καλαθοσφαιριστές Εθνικής Ουκρανίας
Κατηγορία:Καλαθοσφαιριστές Ευρωμπάσκετ 2011
Κατηγορία:Καλαθοσφαιριστές πορτογαλικών συλλόγων
Κατηγορία:Καλαθοσφαιριστές ισραηλινών συλλόγων
Κατηγορία:Καλαθοσφαιριστές Ολυμπιάδας Πατρών
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές Μινόρκα
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές Απόλλωνα Λεμεσού
Κατηγορία:Καλαθοσφαιριστές κυπριακών συλλόγων
Κατηγορία:Ξένοι καλαθοσφαιριστές στην Κύπρο
Κατηγορία:Καλαθοσφαιριστές ΜΚ Ζαπορίζια
Κατηγορία:Καλαθοσφαιριστές ουκρανικών συλλόγων
Κατηγορία:Καλαθοσφαιριστές ΜΚ Ντνίπρο
Κατηγορία:Καλαθοσφαιριστές Τόφας ΣΚ
Κατηγορία:Καλαθοσφαιριστές τουρκικών συλλόγων
Κατηγορία:Καλαθοσφαιριστές Αβτοντόρ Σαράτοφ
Κατηγορία:Καλαθοσφαιριστές ρωσικών συλλόγων
Κατηγορία:Καλαθοσφαιριστές Σπαρτάκ Αγίας Πετρούπολης
Κατηγορία:Καλαθοσφαιριστές πολωνικών συλλόγων
Κατηγορία:Καλαθοσφαιριστές Μπαλονθέστο Φουενλαμπράδα
Κατηγορία:Καλαθοσφαιριστές Ατλέτικος ντε Σαν Χερμάν
Κατηγορία:Καλαθοσφαιριστές πορτορικανικών συλλόγων
Κατηγορία:Καλαθοσφαιριστές κινεζικών συλλόγων
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Φάρου Λάρισας
Κατηγορία:Καλαθοσφαιριστές Ρεθύμνου
Κατηγορία:Καλαθοσφαιριστές Ιωνικού Νίκαιας
Κατηγορία:Καλαθοσφαιριστές Μπάσκετ Ζιελόνα Γκούρα
Κατηγορία:Καλαθοσφαιριστές ελληνικών συλλόγων